R A T I 0. 25 



turn foret. Unum mihi reservavi, quod ultimo loco nomino, quo maiore 

 vi pronuntiem , quoque firmius et recentius auditorum animis meinoriaeque 

 inhaereat. Cuicumque bonarum artium salus cultusque cordi est, assen- 

 tiatur mihi necesse est magnopere dolendum esse, quod astronomia iu 

 Academia nostra relegata sit in turrem vix satis amplam , quae ciconiis ido- 

 neum nidum praebeat! 



Dolendum, dico, quoniam eo turpius astronomiae docendae necessaria 

 negantur aedificia et subsidia, quo laetius eius studium posset efflorere 

 astronomiae doctore, qualis est KAISERUS noster, iuvenum studia mode- 

 rante. Itaque intelligant, velim, atque persuadeant sibi, qui Reipublicae 

 nostrae praesunt, sui esse officii, tueri rem, quam bene procur,atam esse 

 totius civitatis quam maxime interest. 



Grati agnoscimus, quae ad rem tarn gravem promovendam in Ordinum 

 Generalium consessu publico omni ardore conati sunt viri amplissimi 

 GEVEKS VAN ENDEGEEST et BOSSCHA. 



Pervenio , Auditores ! ad orationis iucundissimam partem ; scilicet in eo sum, 

 ut strenuis gnavisque iuvenibus, quibus quaestiones a singulis ordinibus 

 academicis propositas solvere contigit , nummum aureum tribuam , quo Regis 

 Augustissimi Guilielmi tertii liberalitas et munificentia eos donari voluit. 



Itaque rogo Virum Clarissimum, qui senatus nostri acta curat, ut Ordinum 

 Academicorum iudicia recitet; ii vero, quorum nomina ille evocabit, prope 

 ad me accedunto. 



Ad ingenii ac doctrinae laudem et ad praemia proposita quinam illi 

 sint qui aspiraverint , qui successus et eventus, quaenam eorum scriptiones 

 fuerint, publice expositum est. 



Nil iam restat, nisi ut praemia victoribus distribuam et victoriam iis 

 gratuler: nam: 



Aurea cui blando risit victoria vultu 

 Laetitiamque suis fert patriaeque decus. 



4 



